laion/Wikipedia-Exotic huggingface dataset:
קסווייר קרטר

קסווייר קרטר (נולד ב-8 בדצמבר 1985 בפלורידה ארצות הברית) הוא אתלט עבר אמריקאי שהתחרה בריצות קצרות, והתמחה בריצת 200 מטר. ב-11 ביולי 2006 קבע קרטר את התוצאה השנייה בכל הזמנים לאותה עת, בגראנד פרי בלוזאן, שווייץ 19.63 שניות אחרי מייקל ג'ונסון 19.32 שניות מאטלנטה 1996. קסווייר קרטר, באתר התאחדות האתלטיקה הבין-לאומית קסווייר קרטר, באתר ליגת היהלום קסווייר קרטר, באתר Track and Field (גברים) קסווייר קרטר, באתר נבחרת ארצות הברית באתלטיקה XavierCarter.net Official Website האתר הרשמי Track & Field Bio at LSUSports.net פרופיל
נמל התעופה הבין-לאומי איסטנבול סביהה גקצ'ן

נמל התעופה הבין-לאומי איסטנבול סביהה גקצ'ן (בטורקית: Sabiha Gökçen Uluslararası Havaalanı) הוא נמל תעופה השוכן סמוך לחופו הצפון-מזרחי של ים השיש, בצדו האסייתי של מצר הבוספורוס, במרחק של 50 ק"מ מכיכר טקסים במרכזה של איסטנבול בטורקיה. השדה משתרע על שטח של 6,550 דונם והוא קרוי על שמה של סביהה גקצ'ן, טייסת הקרב הטורקית הראשונה ובתו המאומצת של מוסטפא כמאל אטאטורק. השדה מופעל על ידי "חברת תעשיות אוויריות ומנהל שדות תעופה בע"מ" (HEAŞ, Havaalanı İşletme ve Havacılık Endüstrileri Anonim Şirketi). הנמל נבנה כנמל תעופה שני המשרת את איסטנבול, במטרה להעניק מענה לעומס הגובר והולך על נמל התעופה הבין-לאומי איסטנבול אטאטורק הסמוך לעיר והממוקם בצדה האירופי. בניית הנמל החלה בפברואר 1998 בעלות של כ-550 מיליון דולר, והוא החל לפעול בינואר 2001. הטרמינל הבינלאומי הראשון השתרע על שטח של 20,000 מ"ר והיו בו שמונה שערי עלייה למטוס. טרמינל זה היה מסוגל לטפל בתנועת נוסעים בהיקף של 3 מיליון נוסעים בשנה בלבד. הטרמינל הפנימי הסמוך לו, העניק מענה לתנועה של חצי מיליון נוסעים בשנה. עם התגברות העומס בנמל, החלה בשנת 2007 הקמתו של טרמינל חדש המסוגל לטפל בתנועת נוסעים שנתית של 25 מיליון איש, המאחד את התנועה הבינלאומית והפנימית תחת קורת-גג אחת. בשנת 2010 כבר עברו דרך הנמל 11,129,472 נוסעים, עלייה של 71% ביחס ל-2009, כשליש מהם בטיסות בינלאומית. נמל התעופה משמש לתנועה בינלאומית ופנימית, ומשרת מספר חברות התעופה טורקיות וכן מספר חברות בינלאומיות. החברות העיקריות הפועלות בנמל הן טורקיש איירליינס (באמצעות חברת אנאדולוג'ט (AnadoluJet), סאן אקספרס, וחברת התעופה במחיר נמוך פגאסוס איירליינס. חסרונו העיקרי של נמל התעופה הוא ריחוקו ממרכז העיר והיעדר אמצעי תחבורה מסילתי מהיר המקשר אותו אליה. מנגד, הנמל מעניק מענה טוב לצרכיהם של תושבי חלקה האסייתי של העיר ולנוסעים הטסים אליו. בנמל מסלול אספלט בודד באורך 3,000 מטר בכיוון צפון-מזרח דרום-מערב. ב-2 במאי 2020 נהרגו בנמל התעופה 3 אנשים ו-179 נפצעו, לאחר שמטוס של חברת התעופה פגאסוס איירליינס מסוג בואינג 737-800 החליק ממסלול הנחיתה ונחצה לשניים. סטטיסטיקת נוסעים בנמל התעופה הבינלאומי איסטנבול סביהה גקצ'ן בשנים 2003–2017 מדיה וקבצים בנושא נמל התעופה הבינלאומי איסטנבול סביהה גקצ'ן בוויקישיתוף אתר האינטרנט הרשמי של נמל התעופה הבין-לאומי איסטנבול סביהה גקצ'ן נמל התעופה הבין-לאומי איסטנבול סביהה גקצ'ן, ברשת החברתית פייסבוק נמל התעופה הבין-לאומי איסטנבול סביהה גקצ'ן, ברשת החברתית אקס (טוויטר) סרט אודות הנמל http://www.dhmi.gov.tr/istatistik.aspx
פבריסיו קולוצ'יני

פבריסיו קולוצ'יני (ספרדית: Fabricio Coloccini, נולד ב-22 בינואר 1982 בקורדובה, ארגנטינה) הוא כדורגלן עבר ארגנטינאי ששיחק בעמדת הבלם. קולוצ'יני, המכונה בארגנטינה קולוצ'ו, מזוהה עם רעמתו הבלונדינית. למרות גילו הצעיר הספיק קולוצ'יני לשחק עבור 7 קבוצות, מרביתן בהשאלה. הוא החל לשחק בבוקה ג'וניורס, עוד בטרם שהספיק להיכלל בקבוצה הבוגרת, הועבר קולוצ'יני לידי קבוצת מילאן שהשאילה אותו לסן לורנסו. קולוצ'יני מילא תפקיד מרכזי בזכייתה של הקבוצה באליפות ארגנטינה ובקיץ 2001 שימש כקפטן נבחרת ארגנטינה הצעירה הצעירה שזכתה בגביע העולם לנוער בצורה משכנעת. למרות הצלחתו, קולוצ'יני הושאל בשנית, הפעם לקבוצת דפורטיבו אלבס מספרד אשר התמודדה בצמרת הליגה ובמקביל קצרה הצלחות בגביע אופ"א ואף העפילה לגמר בו היא נוצחה על ידי ליברפול. קולוצ'יני היה מהמצטיינים ובנוסף ליכולתו ההגנתית הגבוהה כבש גם 6 שערים. ב-2003 הושאל קולוצ'יני בפעם השלישית, הפעם לאתלטיקו מדריד, מהקבוצות הבכירות בספרד, קולוצ'יני סיים בה עונה בינונית, עונה לאחר מכן הוא הושאל לוויאריאל. מילאן עוד החזירה אותו לחצי עונה אך לבסוף החליטה למכור את כרטיס שחקנו, ודפורטיבו לה קורוניה הייתה זו שרכשה אותו. בלה קורוניה הוא הסתכסך עם מאמנו ולא זכה לקרדיט רב ממנו למרות ההערכה הגבוהה מצד שחקני הקבוצה. בקיץ 2007 ביקש קולוצ'יני לעזוב למרות מינויו של מאמן חדש לקבוצה אך לבסוף נשאר בקבוצה. הוא הפך לאחד השחקנים החשובים של הקבוצה, מונה כאחד משלושת הקפטנים ושיחק בכל משחקיה של הקבוצה בעונת 2007/08, בכך היה לשחקן הראשון של הקבוצה המשחק לאורך כל העונה. ב-14 באוגוסט 2008 פרסמה ניוקאסל יונייטד על כך שרכשה את כרטיסו של קולוצ'יני. ב-5 ביולי 2016 חתם בסן לורנסו. קולוצ'יני שימש כקפטן נבחרת ארגנטינה הצעירה שזכתה ב-2001 בגביע העולם לנוער שנערך בארגנטינה, הוא ערך את הופעת הבכורה במדי הנבחרת הבוגרת באפריל 2003 במשחק ידידות מול לוב. הוא נחשב בעבר לאחד מבלמי העתיד של ארגנטינה אך מעברי הקבוצות התכופים פגעו בהתקדמותו. הוא זכה עם הנבחרת האולימפית במדליית הזהב ב-2004 והשתייך לסגל ארגנטינה לגביע הקונפדרציות ב-2005 ולסגל הנבחרת למונדיאל 2006 בגרמניה. קולוצ'יני היה מועמד להצטרף לסגל הארגנטינאי לאולימפיאדה אך קבוצתו דאז, דפורטיבו לה קורוניה, סירבה לשחררו. מדיה וקבצים בנושא פבריסיו קולוצ'יני בוויקישיתוף פבריסיו קולוצ'יני, באתר Transfermarkt פבריסיו קולוצ'יני, באתר Fussballdaten.de (בגרמנית) פבריסיו קולוצ'יני, באתר Soccerway פבריסיו קולוצ'יני, באתר BDFutbol פבריסיו קולוצ'יני, באתר WorldFootball.net פבריסיו קולוצ'יני, באתר National Football Teams פבריסיו קולוצ'יני, באתר FootballDatabase.eu פרופיל המאמן, באתר Transfermarkt
התנועה המאוחדת

התנועה המאוחדת או בשמה המלא הרשמי התנועה הכללית של הנוער הלומד החלוצי בארץ ישראל הייתה תנועת נוער לומד שהוקמה בשנת 1945 כאשר חלק מחברי תנועת המחנות העולים פרשו על רקע פילוג במפא"י והתאחדו עם חברי תנועת גורדוניה-המכבי הצעיר. עד למלחמת העצמאות הייתה פעילות התנועה מצומצמת אך לאחר מכן היא התרחבה מאוד, ובין השנים 1950–1953 פעלה התנועה בבתי ספר שונים בארץ. ב-1954 התאחדה התנועה עם תנועת הבונים העולמית, והוקמה תנועת "הבונים-התנועה המאוחדת" ב-1959 התאחדה התנועה עם "הסתדרות הנוער העובד" ויחד הוקמה "הסתדרות הנוער העובד והלומד". מהקמת התנועה ועד קיץ 1948 התגייסו לפלמ"ח תשע הכשרות של בוגרי התנועה, ובהן – הכשרת כפר גלעדי (אליה יצא המחזור הראשון של התנועה) הכשרת דגניה ב' הכשרת רמת דוד הכשרת נווה ים–אלומות הכשרת כפר בלום הכשרת אבוקה הכשרת עין גב מידות התנועה המאוחדת הושפעו מי"ג דיברות גורדוניה ומדיברות השומר הצעיר והשפיעו על שמונת עקרונות הנוער העובד והלומד. חבר התנועה – נאמן לעמו, ארצו, שפתו ולמדינת ישראל איש חופש, מתקומם נגד עול ומשטר הניצול בחברה רע לאדם, אח לכל העובדים איש אמת איש סדר, משמעת ומחשבה עצמית טהור בדבריו ובמעשיו איתן ברוחו, נכון להגנה קרוב לטבע, פשוט בהליכותיו שואף דעת, ויונק ממקורות תרבות ישראל איש העבודה, היצירה וההגשמה תנועות נוער בישראל מתתיהו רוטנברג ומרדכי נאור, תנועות נוער בישראל ובעולם, הוצאת עמיחי, 1962 מרדכי נאור, בתנועה מתמדת - אלבום 60 שנות הנוער העובד והלומד, 1984 מיכה לבנה (מלקט ועורך), עלה והגשם - ספר התנועה המאוחדת, 1998 כצמח השדה - ילקוט המחנות העולים, בהוצאת בוגרי התנועה בתנועה המאוחדת, תש"ו אבינועם גרנות, הנוער העובד והלומד - ציוני דרך חלק א' 1924-1980, אתר "מאמרים" "התנועה המאוחדת" באתר "נוסטלגיה" התנועה המאוחדת, באתר תנועת העבודה הישראלית נדב מן, חופש התנועה: טיולים והווי בתנועה המאוחדת, באתר ynet, 3 בפברואר 2012
ארנון (כפר)

ארנוּן (בערבית: ارنون) הוא כפר שיעי בדרום לבנון, בנפת א-נבטיה שבמחוז א-נבטיה. כשבעה קילומטרים דרומית מזרחית לעיר א-נבטיה וכשמונה קילומטרים צפונית לגבול הצפון. הכפר ממוקם למרגלות הר הבופור, בגובה 550 מטר מעל פני הים, כקילומטר מהמבצר עצמו. שמו הערבי של מבצר בופור הוא "קלעת ארנון" על שם הכפר. מקור השם "ארנון", בשפה הארמית ופירושו "פסגה קטנה". בשנת 1860, ביקר חוקר ארץ ישראל ויקטור גרן בעיירה, וכתב: ”עשרה ועשרים דקות עליתי מזרחה דרומה מזרחה אל ארנון, והגעתי לשם בשעה אחת עשרה וארבעים וחמש דקות. הכפר הזה, שיושבים בו כמאה מתואלים, בוודאי תופס את אתרו של יישוב קדמון, ששרדו ממנו קברים אחדים, מושחתים עד מאוד היום”. כשהוקמה רצועת הביטחון, בשנת 1985 נשאר הכפר בצידו החיצוני של הגבול התוחם את הרצועה, ולמעשה לא נכלל ברצועת הביטחון ולא נשלט על ידי צה"ל. הכפר הפך למעוז חזבאללה וממנו יצאו ההתקפות על מוצב הבופור, שכללו, בין השאר, התקפות טילים וניסיון חדירת מחבלים אל המוצב עצמו. בעקבות התקפות הטרור מהכפר על המוצב, הוחלט בשנת 1999 לכבוש את הכפר ולצרפו לרצועת הביטחון. הכפר נשאר בשליטה ישראלית עד נסיגת צה"ל מדרום לבנון, בשנת 2000. לאחר קריסת מוצבי צבא דרום לבנון בגזרה, החלה צעדת נשים אשר יצאה מהכפר ארנון והתקדמה אל עבר מוצב הבופור, בעקבות צעדה זו הוחלט להקדים את הנסיגה ממוצב הבופור[דרוש מקור]. מדיה וקבצים בנושא ארנון בוויקישיתוף ויקטור גרן, תיאור גאוגרפי, היסטורי וארכאולוגי של ארץ - ישראל - כרך שביעי: הגליל (ב), ירושלים: יד יצחק בן צבי, 1987, עמוד: 293 כתבה מידיעות אחרונות מאפריל 1999, "צה"ל הפך את הכפר "ארנוּן" ליעד מבוצר", כפי שהועלתה בפורום צבא וביטחון של אתר פרש יובל אזולאי, ‏ישראל ללבנון: לא נאפשר הישנות הפגנות כמו בכפר ארנון, באתר גלובס, 8 במרץ 1999
רכבל אייפ-פייר לוטי

רכבל אייפ–פייר לוטי (טורקית Eyüp–Pierloti Teleferiği) הוא רכבל ברובע אייפ (Eyüp) באיסטנבול, טורקיה. הרכבל מוביל מחופי מפרץ קרן הזהב לבית הקפה "פייר לוטי" הקרוי על שמו של לואי מרי ויאו (Louis Marie Viaud), חובל וסופר צרפתי שהיה מבאי בית הקפה הקבועים ונודע בשם העט פייר לוטי (Pierre Loti). הרכבל, המשמש בעיקר תיירים, נפתח לשימוש בשנת 2005. הוא מוביל בין שתי תחנות המרוחקות 384 מטר זו מזו, והפרש הגבהים ביניהן הוא 53 מטר. ברכבל ארבע קרוניות הערוכות בשני זוגות, ובכל קרונית שמונה מקומות. הרכבל יכול להוביל עד 576 נוסעים ב-18 מחזורים בשעה. משך הנסיעה הוא 165 שניות. הרכבל מופעל על ידי חברת "תחבורת איסטנבול בע"מ" (‏.İstanbul ulaşım a.ş). קרן הזהב מדיה וקבצים בנושא רכבל אייפ-פייר לוטי בוויקישיתוף הרכבל באתר איסטנבול אוּלַשׁים (טורקית) אתר איסטנבול אולשים
מיכאיל מיל

מיכאיל ליאונטיויץ' מיל (ברוסית: Михаил Леонтьевич Миль; ‏22 בנובמבר 1909 – 31 בינואר 1970) היה מייסדו של "מפעל המסוקים המוסקבאי ע"ש מ.ל. מיל" (Московский вертолётный завод имени М. Л), כיום יצרנית מסוקי הקרב מיל. מפעל ו-OKB זה תכנן וייצר כמה מן המסוקים הסובייטיים הבולטים והנפוצים ביותר כגון מי-8, מי-24 ורבים אחרים. מיל נולד למשפחה יהודית מהמעמד הבינוני. סבו היה קנטוניסט שגויס מהעיר ליבאבה (כיום ליפאיה) שבלטביה והתיישב בסיביר אחרי 25 שנות שירות בצבא האימפריה הרוסית. בגיל 12 זכה מיל הצעיר בפרס הראשון בתחרות דגמי דאונים. בשנת 1926 הוא נרשם לאוניברסיטה הפוליטכנית הסיבירית בעיר טומסק. באוניברסיטה זו לא היה מסלול למהנדסי מטוסים ומשום כך החליט לעבור ללמוד באוניברסיטה הפוליטכנית בנובוצ'רקאסק שברוסיה. ב-1932 התחתן עם חברתו הסטודנטית, שלמדה איתו באותה אוניברסיטה. לזוג נולדו ארבע בנות ובן. בסיום הלימודים עבד כמהנדס במפעל לייצור מטוסים בעיר טגנרוג. לאחר מכן עבר למכון האווירו-הידרודינמי המרכזי, שם עסק בתכנון של אוטוג'ירו. בשנת 1939 מונה לסגנו של ניקולאי קמוב במפעל לייצור אוטוג'ירוים. לאחר הפלישה הגרמנית לברית המועצות התפנה לעיר בלביי שבהרי אוראל, שם המשיך לעסוק בתכנון מטוסים. בחורף 1941/1942 שהה בחזית (באזור מוסקבה) כמפקד צוות קרקע בטייסת שהפעילה את אוטוג'ירו (תחילה ניסו להפעיל אותן כתצפיתנים אוויריים לטווח אש ארטילרית. מהר מאוד התברר כי אוטוג'ירו לא מתאימים לכך וכלי טיס אלו הופנו למשימות הספקה). בקיץ 1942 שב מהחזית והמשיך במחקר ופיתוח של כלי טיס צבאיים. הוא סיים את התזה ב-1943, קיבל דוקטורט ב-1945, וב-1947 מונה לראש מעבדת המסוקים ב-TsAGI (המכון המרכזי לאווירודינמיקה), אשר אחר כך הפכה ל"מפעל המסוקים של מוסקבה ע"ש מ.ל. מיל". תכנוני המסוקים של מיל העניקו לו פרסים מקומיים ובין-לאומיים רבים, ומסוקיו השונים קבעו 69 שיאים עולמיים. בין הפרסים הבולטים ביותר: מדליית הזהב בתערוכה הבינלאומית של בריסל (1958) עבור מסוק המי-4, פרס לנין (1958) ופרס סיקורסקי שקיבל לאחר מותו ב-1971 עבור המי-12 שהוכתר כמסוק רב העוצמה ביותר בעולם. השמיים נמדדים במיל, סרט ביוגרפי על חייו תעשיית תעופה ברוסיה מדיה וקבצים בנושא מיכאיל מיל בוויקישיתוף מידע על מיכאיל מיל ועל יצירותיו כראש מפעל המסוקים של מוסקבה ניצן סדן, ג'מבו-קופטר: היהודי שבנה את המסוק הכי גדול בעולם, באתר כלכליסט, 14 בדצמבר 2019 מיכאיל מיל, באתר "Find a Grave" (באנגלית)
הולנד (פירושונים)

האם התכוונתם ל... הולנד – מדינה בצפון מערב אירופה הולנד (אזור גאוגרפי) – אזור גאוגרפי בצפון מערב אירופה צפון הולנד ודרום הולנד, שניים מהמחוזות הגדולים ביותר במדינת הולנד, שעל שמם נקראת המדינה כולה בעברית כמה מגלגוליה המוקדמים של הולנד הרפובליקה ההולנדית – ישות פוליטית שהתקיימה במאות ה-17 וה-18 ממלכת הולנד – ממלכה שהתקיימה בשנים 1806–1810, כמדינת חסות של צרפת הנפוליאונית הממלכה המאוחדת של הולנד – ממלכה שכללה את הולנד ובלגיה של ימינו, בשנים 1815–1830 האימפריה ההולנדית – הכינוי המקובל לכלל השטחים בהם שלטה הולנד מהמאה ה-17 עד המאה ה-20 אישים אדי הולנד – פזמונאי ומפיק מוזיקלי אמריקאי, חלק מצוות המפיקים המוזיקליים הולנד-דוזייר-הולנד בריאן הולנד – פזמונאי ומפיק מוזיקלי אמריקאי, חלק מצוות המפיקים המוזיקליים הולנד-דוזייר-הולנד ג'ואן הולנד – הייתה דוכסית יורק בשל נישואיה לאדמונד מלאנגלי, דוכס יורק ג'יימס הולנד – כדורגלן אוסטרלי דייב הולנד – נגן קונטרבס בריטי יו הולנד – משורר בריטי, בן חוגו של שייקספיר סטפן הולנד – שחיין אוסטרלי סידני הולנד – ראש ממשלת ניו זילנד ה-25 עינת הולנד – שחקנית טלוויזיה ותיאטרון ישראלית פרנסואה הולנד – נשיאהּ ה-24 של צרפת רידג' הולנד – מתאגרף אנגלי אחר מנהרת הולנד – מנהרה תחת לנהר הדסון רוטב הולנדז – סוג של רוטב ארצות השפלה (פירושונים) הולנדר
גיורגי דמטרדזה

גיוֹרגי דֶמֶטרַדזֶה (בגאורגית: გიორგი დემეტრაძე; נולד ב-26 בספטמבר 1976, בטביליסי) הוא כדורגלן עבר גאורגי ששיחק בעמדת החלוץ, ולזכותו 56 הופעות ו-12 שערים בנבחרת גאורגיה. דמטרדזה גדל במחלקת הנוער של דינמו טביליסי, ובקבוצה הבוגרת של המועדון החל לשחק בשנת 1994 לאחר שבילה שתי עונות בקאחתי תלאווי. בעונתו האחרונה בדינמו טביליסי הוא מגיע למקום העשירי בין מבקיעי השערים בגאורגיה. בשנת 1997 עבר דמטרדזה לפיינורד ההולנדית, ובתקופתו בקבוצה זו סבל מפציעה. לאחר עונה אחת בהולנד עבר דמטרדזה לאלניה ולדיקווקז. עם קבוצה זו הפך דמטרדזה, בשנת 1999, למלך השערים של ליגת העל הרוסית. בשנת 2000 עבר לדינמו קייב, אלופת אוקראינה. בהיותו בדינמו קייב הוא התפרסם בהחמצה מול שער חופשי במשחק של הקבוצה מול מנצ'סטר יונייטד בליגת האלופות, שער שהיה יכול להדיח את המועדון האנגלי מהתחרות. שנה לאחר מכן, בשנת 2001 הוא עבר לשחק בריאל סוסיאדד הספרדית, ובשנת 2002 חזר לרוסיה ושיחק חצי עונה בלוקומוטיב מוסקבה וחצי עונה באלניה ולדיקווקז. בשנת 2003 עבר שוב לאוקראינה ושיחק במשך שתי עונות וחצי במטלורג דונצק. באמצע 2005 שב לאלניה ולדיקווקז בפעם השלישית בקריירה שלו. בינואר 2006 הגיע דמטרדזה לישראל ביחד עם שחקן נוסף של "אלניה" אלווין בצ'ירי והם חתמו בקבוצת מכבי תל אביב, אך לאחר חצי עונה חזר דמטרדזה למטלורג דונצק. בשנת 2007 עבר לקבוצת ארסנל קייב, ובעונה שלאחר מכן עבר לקבוצת באקו מאזרבייג'ן. את עונתו האחרונה בקריירה עשה בקבוצה הגאורגית ספרטקי צחינוואלי. ביולי 2010 נעצר על ידי המשטרה הגאורגית, ובמרץ 2011 הורשע בסחיטה, ונשלח לשש שנות מאסר. בינואר 2013 שוחרר ממאסרו. דינמו טביליסי אליפות גאורגיה: 1995, 1996, 1997 דינמו קייב אליפות אוקראינה: 2000 תארים אישיים ליגת העל הגאורגית: מלך השערים (1996/1997, במדי דינמו טביליסי) ליגת העל הרוסית: מלך השערים (1999, במדי אלניה ולדיקווקז) ליגת העל האוקראינית: מלך השערים (2003/2004, במדי דינמו קייב) גיורגי דמטרדזה, באתר Transfermarkt גיורגי דמטרדזה, באתר Soccerway גיורגי דמטרדזה, באתר WorldFootball.net גיורגי דמטרדזה, באתר National Football Teams גיורגי דמטרדזה, באתר FootballDatabase.eu רותם גרוסמן, גיורגי דמיטרדזה חתם במכבי ת"א עד לסיום העונה, באתר ynet, 2 בפברואר 2006 אלכס נירנבורג, גיאורגיה: שש שנות מאסר לגיורגי דמיטרדזה, באתר nrg‏, 23 במרץ 2011
פרדריק הרצברג

פרדריק הרצברג (באנגלית: Frederick Hertzberg;‏ 18 באפריל 1923 – 19 בינואר 2000) היה פסיכולוג יהודי אמריקאי מאסכולת יחסי אנוש בניהול. פיתח את תאוריית שני הגורמים שהייתה בעלת השפעה רבה על תחום הניהול והעבודה. הרצברג החל בצעירותו ללמוד בסיטי קולג' של ניו יורק, אך לימודיו נקטעו כאשר גויס לצבא ארצות הברית במלחמת העולם השנייה. הוא היה בין החיילים האמריקאים שנכנסו למחנה הריכוז דכאו לאחר כיבושו; המראות שראה והשיחות שקיים עם גרמנים בתקופת שירותו, תרמו להתעניינותו בתחום המוטיבציה. ב-1946 סיים את לימודיו בסיטי קולג', ועבר לאוניברסיטת פיטסבורג, שם המשיך בלימודים מתקדמים. במקביל היה מרצה לפסיכולוגיה באוניברסיטת Case Western Reserve בקליבלנד. אחר כך עבר לאוניברסיטת יוטה, שם עבד כמרצה לניהול בבית הספר לעסקים. הרצברג פרסם ב-1968 את המאמר "One More Time, How Do You Motivate Employees?". המאמר זכה לפופולריות רבה, הודפס בעשרים השנים הבאות ב-1.2 מיליון עותקים, והפך למאמר המבוקש ביותר מתוך כתב העת בו פורסם, "Harvard Business Review". הרצברג היה החוקר הראשון אשר הגדיר את הגורמים החשובים לשביעות רצון של עובדים. הוא יצר את תאוריית שני הגורמים, לפיה שביעות הרצון של העובדים מורכבת משני צירים נפרדים: ציר אחד של שביעות רצון מהעבודה וציר אחר של חוסר שביעות רצון מהעבודה. הציר של חוסר שביעות הרצון מתייחס לצרכים החיצוניים של העובד (גורמים "היגייניים"), בעיקר סביבת ותנאי העבודה, כמו מדיניות החברה, משכורת, תנאי עבודה ויחסים בין אישיים בתוך העבודה. עובד שאינו מרוצה מעבודתו הוא עובד שממעיט באינטראקציה עם סביבת העבודה שלו על מנת שלא לחוות תחושה של כאב ומתמקד בהימנעות. לעומת זאת, ציר שביעות הרצון מתייחס לצרכים הפנימיים של האדם (גורמים "ממריצים" / "מניעים"), כמו הישגים, העבודה עצמה, אחריות וקידום, ובעיקר מתייחס להגשמה עצמית וגדילה פסיכולוגית, תוך מיקוד במשימה ובעצמי. כלומר, עובד מרוצה הוא עובד שמתפתח ומאותגר מהעבודה שלו. לפי התאוריה של הרצברג, עובד שעסוק רק בצרכים החיצוניים ועסוק בהימנעות מחוסר נעימות איננו עובד טוב או יעיל, כי הוא אינו פנוי לעבודה ואי אפשר לסמוך עליו בשעת משבר של הארגון. לכן, על פי הרצברג, ארגונים חייבים לעודד את עובדיהם למעט בהתייחסות לגורמים החיצוניים (בהם קל למצוא דברים שליליים) ולהתייחס יותר למניעים פנימיים, בכך העובדים ישקיעו יותר גם בעבודה עצמה. Herzberg, F. (1973). Work and the nature of man. New York : New American Library. פרדריק הרצברג, One More Time: How Do You Motivate Employees?, מאמר חלקי תפיסת הממריץ/היגיינה של הרצברג, באתר "האנציקלופדיה לטכניקות ורעיונות בניהול"
Like This

Like This הוא הסינגל הראשון מהאלבום של זמרת הרית'ם אנד בלוז קלי רולנד, Ms. Kelly, שיצא במרץ 2007. בשיר מתארחת הראפרית איב, והוא הופק ברובו על ידי פולו דא דון ושון גארט. באופן כללי, הסינגל היה להיט עולמי. השיר היה להיט מועדונים גדול והגיע למקום הראשון במצעד שירי המועדונים החמים של הבילבורד. השיר הצליח להגיע למקום הרביעי במצעד בבריטניה, במקום השני במצעד הקנדי ובעשרים המקומות הראשונים ב-7 מדינות שונות בעולם. הסינגל הגיע למקום ה-30 במצעד 100 הלהיטים החמים בבילבורד. הוידאו קליפ לשיר בוים על ידי מייק רויז. הקליפ צולם בחודש מרץ 2007 בבית בהוליווד הילס שבלוס אנג'לס. הקליפ שודר לראשונה בתוכנית TRL ב-26 במרץ 2007. בקליפ מוצגת רולנד כנערת מסיבות שעורכת מסיבה גדולה בביתה. בתחילת הקליפ מוצגת רולנד כשהיא יוצאת מהמקלחת עטויה מגבת ומגלה מצלמה נסתרת שמצלמת אותה בביתה. לאחר מכן רואים את רולנד כשהיא מתאפרת ומתארגנת למסיבה שבביתה. בהמשך הקליפ מגלים אורחי המסיבה מצלמות נוספות ברחבי הבית המצלמות אותם ברגעים אינטימיים. בזמן קטע הראפ של איב מתמקדת המצלמה בתווי פניה ולאחר מכן היא רוקדת במסיבה לצד רולנד. בחלקים אחרים בקליפ רולנד רוקדת כשפתיתים לבנים נופלים עליה. מידע על הסינגל "Like This" באתר מיוזיק בריינז מידע על היצירה "Like This" באתר Discogs סרטון השיר "Like This" באתר יוטיוב
Ms. Kelly

Ms. Kelly (בעברית: גברת קלי) הוא אלבום האולפן השני של הזמרת-יוצרת האמריקאית קלי רולנד. האלבום יצא לאור ב-3 ביולי 2007, על ידי חברת התקליטים קולומביה רקורדס. מתוך האלבום יצאו שלושה סינגלים בסך הכול. לאחר הוצאת אלבומה הראשון, Simply Deep, קידמה רולנד את אלבום זה במשך שנתיים. בשנת 2004 החלה רולנד לעבוד על האלבום "Ms. Kelly", שבתחילה היה אמור להיקרא "My Story". בשונה מהאלבום הקודם, שכלל בעיקר מוזיקת רית'ם אנד בלוז, אלבום זה מכיל גם קטעי היפ הופ רבים, מקצבים מהירים ואפילו שיר דאנס שבו היה שותף די ג'יי ספידי. באלבום מתארחים אמני ראפ שונים, ביניהם נלי, איב, סנופ דוג ועוד. צוות המפיקים שעבד על האלבום שונה לגמרי מהצוות שעבד על האלבום הקודם (למעט בילי מאן, שנמצא גם באלבום זה על תקן מפיק ראשי) ואף רולנד הפיקה בו שירים. האלבום יצא כתקליטור וגם בפורמט דיגיטלי שניתן לרכוש באתר iTunes. גרסת הפורמט הדיגיטלי כוללת רמיקס דאנס מיוחד של המפיק Azza's Nu Soul לשיר "Like This" שבו הושמט קטע הראפ של איב. כמו כן יצאה גרסה מהודרת ומוגבלת לאלבום הכוללת רמיקס מועדונים של די ג'יי ספידי ובו מתארחים איב והראפר שון פי. במצעד הבילבורד האמריקאי, מוקם האלבום במקום השישי. האלבום הגיע למקום השני במצעד המכירות של אלבומי רית'ם אנד בלוז והיפ הופ בארצות הברית במצעד הבילבורד. האלבום הגיע למקום ה-16 בעולם במצעד המדיה טרפיק. הסינגל הראשון מהאלבום הוא "Like This", שבו משתתפת הראפרית איב. הסינגל הגיע למקום הראשון במצעד שירי המועדונים החמים של הבילבורד. הסינגל השני מהאלבום הוא "Ghetto". הסינגל יצא רק בארצות הברית ומתארח בו הראפר סנופ דוג. סינגל השלישי, "Work", יצא ביולי 2007 בבריטניה בלבד. שלושת הסינגלים לוו בקליפים. מידע על האלבום Ms. Kelly באתר MusicBrainz מידע על האלבום Ms. Kelly באתר AllMusic האלבום Ms. Kelly באתר Discogs האלבום Ms. Kelly באתר ספוטיפיי קלי רולנד, בילי מאן, לורן דווסון, מינסו & פיזי, פולו דה דון, רוקווילדר, סקוט סרוץ', סאולשוק & קלארין Ms. Kelly, Discogs (באנגלית)
אנטוניו פוארטה

אנטוניו חוסה פוארטה פרס (בספרדית: Antonio José Puerta Pérez;‏ 26 בנובמבר 1984 – 28 באוגוסט 2007) היה כדורגלן בסביליה ובנבחרת ספרד שנפטר בעקבות שני אירועי דום לב שחווה בזמן משחק לה ליגה ב-25 באוגוסט מול חטאפה. פוארטה הצטרף לסביליה כשחקן שמאלי טבעי וגדל שם 14 שנים עם שחקנים כגון חסוס נבאס, סרחיו ראמוס, אלחנדרו אלפרו וקפה בלנקו. הישגיו הרבים וכישרונו הרב גרמו למספר מועדוני כדורגל בכירים כגון ארסנל, מנצ'סטר יונייטד וריאל מדריד להתעניין בו. פוארטה שיחק פעם אחת בנבחרת ספרד במשחק שנערך ב-6 באוקטובר 2006 נגד נבחרת שוודיה במוקדמות יורו 2008, ובנוסף הוא גם שיחק בנבחרת ספרד עד גיל 21. ב-25 באוגוסט 2007 התמוטט פוארטה ואיבד את הכרתו מדום לב במהלך המשחק הראשון של סביליה בעונת 2007/2008 באצטדיונה הביתי, רמון סאנצ'ס פיחואן, נגד חטאפה. פוארטה נראה מתכופף אך לפתע התעלף. חבריו לקבוצה - השוער אנדרס פאלופ והמגן איויקה דרגיוטינוביץ – רצו אליו ומנעו את צניחת בסיס הלשון שלו ("בליעת לשון"). לאחר שהתאושש הוחלף וכשירד לחדר הלבשה איבד שנית את הכרתו וחווה דום לב נוסף. פוארטה פונה מחדר ההלבשה במהירות לבית חולים ושם לאחר 3 ימים נפטר, משאיר מאחוריו את חברתו לחיים בחודש השביעי להריונה. בשל מותו נדחה משחק של סביליה מול א.א.ק. אתונה במוקדמות ליגת האלופות, ובנוסף בכל משחקי השבוע שלאחר מותו כיבדו המועדונים את זכרו בדקת דומייה לפני המשחקים בליגה. סביליה גביע אופ"א: 2006, 2007 הסופר קאפ האירופי: 2006 הסופר קאפ הספרדי: 2007 גביע המלך: 2007 מדיה וקבצים בנושא אנטוניו פוארטה בוויקישיתוף אנטוניו פוארטה, באתר Transfermarkt אנטוניו פוארטה, באתר Soccerway אנטוניו פוארטה, באתר BDFutbol אנטוניו פוארטה, באתר National Football Teams אנטוניו פוארטה, באתר FootballDatabase.eu כתבה עם קטע וידאו על התעלפותו של פוארטה במשחק – ספורט5 ספרד מתאבלת על מותו של פוארטה – one אנטוניו פוארטה, באתר "Find a Grave" (באנגלית) ערך זה הוא קצרמר בנושא כדורגל ספרדי. אתם מוזמנים לתרום לוויקיפדיה ולהרחיב אותו.
אייר (פירושונים)

האם התכוונתם ל... אייר – חודש עברי אירלנד – מדינה באירופה אייר – להקה צרפתית אישים אלה אייר (Eyre) - זמרת-יוצרת בריטית אלפרד ג'ולס אייר – פילוסוף אמריקני אר (פירושונים) אייר פורס 1 (פירושונים)
קרבוקסילט

קרבוקסילט (באנגלית: Carboxylate) הוא מלח או אסטר של חומצה קרבוקסילית. הנוסחה הכללית של מלח קרקבוקסילי היא: M(RCOO)n, כאשר M מייצג את המתכת ו-n את מספר החזרות; הנוסחה הכללית של אסטר קרבוקסילאט היא: RCOOR', כאשר R ו-R' הם קבוצות אורגניות, וכן R'≠H. יון קרבוקסילט הוא הבסיס המצומד של חומצה קרבוקסילית - -RCOO. זהו יון בעל מטען שלילי. חומצה קרבוקסילית נוטה להתפרק לאניון קרבוקסילט (טעון שלילית) וליון מימן טעון חיובית ("פרוטון"), הרבה יותר בקלות מאשר אלכוהול מתפרק ליון אלקוקסיד ולפרוטון. הסיבה לכך היא שיון הקרבוקסילט מיוצב על ידי רזוננס. המטען השלילי שנוצר לאחר דה-פרוטונציה של הקבוצה הקרבוקסילית יוצר רזוננס בין 2 אטומי החמצן האלקטרושליליים, כפי שניתן לראות להלן: ענן האלקטרונים באיור מופיע על כל אטום חמצן לסירוגין, ולכן כל אחד מאטומי החמצן טעון שלילית בצורה פחות חזקה; מסיבה זו, הפרוטון החיובי שעזב (לאחר הדה-פרוטונציה של הקבוצה הקרבקוסילית) נמשך פחות ליון הקרבוקסילט, דבר שהופך אותו ליציב יותר. לעומת זאת, כאשר אלכוהול מתפרק ליון אלקוקסיד שלילי ולפרוטון חיובי, לא נוצר רזוננס; לאטום החמצן יש מטען שלילי המושך בחוזקה את הפרוטון שעזב, ועל כן צורה זו של יון אלקוקסיד פחות יציבה. מסיבה זו, לחומצות קרבוקסיליות יש pH נמוך יותר מאשר לכוהלים, וככל שמספר הפרוטונים בתמיסה גדול יותר, כך קטן ה-pH. יון אצטט, CH3COO− יון פורמט, HCOO− יון לקטט, CH3CH(OH)COO− מדיה וקבצים בנושא קרבוקסילט בוויקישיתוף
ארנון

האם התכוונתם ל... ארנון (כפר) – כפר שיעי בדרום לבנון גבעת ארנון (גבעה 777) – מאחז יהודי בשומרון, סמוך לאיתמר נחל ארנון – נחל הנשפך לים המלח מצדו המזרחי ידידי מרחוב ארנון – ספר מאת לאה גולדברג אישים: אברהם ארנון – איש חינוך ישראלי אמציה ארנון – מוזיקולוג ומחבר תשבצים ישראלי אריה ארנון – חוקר ומרצה לכלכלה ברוך ארנון – פסנתרן ישראלי דנצ'ו ארנון – צלם ועיתונאי ישראלי ולרי ארנון – סופרת ישראלית יגאל ארנון – עורך דין ישראלי יהודית ארנון – רקדנית וכוריאוגרפית ישראלית, כלת פרס ישראל לשנת תשס"א יזהר ארנון – סופר ועיתונאי ישראלי יעקב ארנון – איש כלכלה ישראלי יצחק ארנון – אגרונום ישראלי מיכאל ארנון – דיפלומט ישראלי מרדכי ארנון (פופיק) – זמר ושחקן ישראלי נעם ארנון – פעיל ביישוב היהודי בחברון רות ארנון – אימונולוגית, כלת פרס ישראל במדעי הרפואה ארנון זמורה – לוחם וקצין ימ"מ ישראלי שנהרג במבצע זרעי קיץ לחילוץ חטופים ישראלים ברצועת עזה במהלך מלחמת חרבות ברזל ארנונה אישים ששמם הפרטי הוא ארנון